## Rješenje kojim se Maji Vučinić oduzima odobrenje za rad brokera

### NN 26/2010 (26.2.2010.), Rješenje kojim se Maji Vučinić oduzima odobrenje za rad brokera

HRVATSKA AGENCIJA ZA NADZOR FINANCIJSKIH USLUGA

621

Na temelju odredbi članka 15. točka 4. alineja 1. i članka 8. stavak 1. Zakona o Hrvatskoj agenciji za nadzor financijskih usluga (»Narodne novine« br. 140/05), članka 27. stavak 1. točka 4. Zakona o tržištu kapitala (»Narodne novine« broj 88/08, 146/08 i 74/09), Uprava Hrvatske agencije za nadzor financijskih usluga, po službenoj dužnosti, u predmetu oduzimanja odobrenja Maji Vučinić iz Zagreba, Harambašićeva 40, za rad brokera, na sjednici održanoj 18. veljače 2010. godine donijela je

RJEŠENJE

1. Maji Vučinić iz Zagreba, Harambašićeva 40, oduzima se odobrenje za rad brokera.

2. Ovo rješenje upisuje se u Registar brokera, koji vodi Hrvatska agencija za nadzor financijskih usluga, pod rednim brojem 313.

3. Ovo rješenje objavit će se u »Narodnim novinama«.

Obrazloženje

Hrvatska agencija za nadzor financijskih usluga (dalje: Agencija) pokrenula je po službenoj dužnosti, 25. rujna 2009. godine, sukladno odredbi članka 123. Zakona o općem upravnom postupku i članka 541. Zakona o tržištu kapitala (dalje u tekstu: Zakon), upravni postupak nadzora u predmetu oduzimanja odobrenja Maji Vučinić iz Zagreba, Harambašićeva 40, za rad brokera.

Nakon izvršenog uvida u predmete Agencije klasa: UP/I-451-04/08-07/28 i klasa: 451-04/09-17/22, utvrđeno je sljedeće:

Rješenjem Agencije, klasa: UP/I-451-04/08-07/28, urbroj: 326-111/08-3, od 16. srpnja 2008. godine, Maji Vučinić iz Zagreba, Harambašićeva 40, zaposlenici investicijskog društva Antea brokeri d.o.o. Zagreb, Derenčinova 1, (dalje: Društvo), izdana je na neodređeno vrijeme dozvola za obavljanje poslova brokera.

U predmetu Agencije klasa: 451-04/09-17/22, Društvo je 2. rujna 2009. godine dostavilo obavijest da Maji Vučinić s 30. srpnja 2009. godine prestaje radni odnos u Društvu, pa je imenovanoj bio zaključkom Agencije, klasa: UP/I-451-04/09-07/51, od 1. listopada 2009. godine određen rok od 3 (tri) mjeseca za dostavu dokaza da je zaposlena u investicijskom društvu na poslovima brokera. Iz dostavnice je razvidno da je predmetni zaključak Maji Vučinić uručen 23. listopada 2009. godine.

Maja Vučinić nije u roku od 3 mjeseca (do 23. siječnja 2010. godine), a niti naknadno, Agenciji dostavila dokaz o zaposlenju u drugom investicijskom društvu/kreditnoj instituciji na poslovima brokera.

Sukladno odredbi članka 24. stavak 1. Zakona, broker je zaposlenik investicijskog društva koji na temelju odobrenja Agencije obavlja poslove sadržane u investicijskim uslugama iz članka 5. stavka 1. točke 1. i 2. Zakona.

Odredbom članka 27. stavak 1. točka 4. Zakona propisano je da će Agencija brokeru oduzeti izdano odobrenje, ako prestane ispunjavati uvjete na temelju kojih je izdano odobrenje za rad, a u roku koji mu odredi Agencija, ne ispuni te uvjete.

S obzirom da Maja Vučinić više ne ispunjava uvjete na temelju kojih joj je izdano odobrenje za rad, sukladno odredbi članka 27. stavak 4. Zakona, odlučeno je kao u točki 1. izreke rješenja.

Temeljem odredbi članka 24. stavak 9. Zakona, Agencija vodi Registar brokera, slijedom čega je odlučeno kao u točki 2. izreke rješenja.

U skladu s odredbom članka 8. stavak 3. Zakona o Hrvatskoj agenciji za nadzor financijskih usluga (»Narodne novine« broj 140/05) ovo rješenje objavit će se u »Narodnim novinama«.

Klasa: UP/I-451-04/09-07/51

Urbroj: 326-111/10-3

Zagreb, 18. veljače 2010.

Zamjenik predsjednika Uprave
Ivo Šulenta, v. r.

Rješenje, NN 26/2010-621